Diari Oficial de la Generalitat Valenciana


Sumari del DOGV 3369, del 10-11-1998 (1998/902633)

ORDRE de 4 de novembre de 1998, de la Conselleria de Presidència, per la qual es convoca el concurs de fotografia sobre de la Declaració Universal de Drets Humans de les Nacions Unides.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/11/04/(1)/dof/vci/html**

### Dades del document

Número de DOGV
:   3369

Data del DOGV
:   10-11-1998

Secció del DOGV
:   I. DISPOSICIONS GENERALS

Número del document
:   1998/902633


Data del document
:   04-11-1998

Organisme emissor


Tipus de document
:   Ordre

Descriptors 

:   * arts visuals
    * ONU
    * drets humans
    * distinció honorífica
    * premi cultural

ORDRE de 4 de novembre de 1998, de la Conselleria de Presidència, per la qual es convoca el concurs de fotografia sobre de la Declaració Universal de Drets Humans de les Nacions Unides. [1998/X9567]  
La convocatòria del concurs de fotografia sobre la Declaració Universal de Drets Humans de les Nacions Unides s'emmarca dins de les diverses actuacions que, amb ocasió del cinquanté aniversari d'aquesta declaració, es realitzaran a la Comunitat Valenciana.  
Difondre el coneixement de la Declaració Universal, i dels drets i llibertats en aquesta anunciats, així com el paper que aquesta ha tingut en el desenvolupament, codificació i promoció dels drets humans en el món, i les perspectives del seu coneixement i aplicació en el futur és el principal objectiu de la convocatòria d'aquest concurs de fotografia.  
Per això, i en virtut de les facultats atribuïdes pel Decret 30/1997, de 26 de febrer, del Govern Valencià  
ORDENE  
Primer  
Convocar el concurs de fotografia sobre la Declaració Universal de Drets Humans per tal de propiciar el coneixement i la sensibilització sobre el respecte als drets continguts en la Declaració Universal de Drets Humans, i aprovar les bases per les quals es regirà aquesta convocatòria, que s'inclouen com a annex I de la present Ordre.  
Segon  
L'import global màxim destinat a aquest concurs és de set-centes mil pessetes que es pagaran a càrrec de la línia de subvenció 408/000/98 denominada, Premi Fotogràfic Cinquantenari de la Declaració Universal de Drets Humans del programa pressupostari 112.40.  
S'estableix un primer premi de 500.000 pessetes i dos accèssit de 100.000 pessetes cadascun.  
DISPOSICIONS FINALS  
Primera  
Es delega la directora general de Relacions Externes per a dictar les resolucions necessàries per al desenvolupament i l'execució d'aquesta ordre.  
Segona  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se, prèvia comunicació a aquesta Conselleria de Presidència, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana, de conformitat amb allò que s'ha disposat en l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i en els articles 57 i 58 de la Llei de la Jurisdicció Contenciosa Administrativa.  
València, 4 de novembre de 1998  
El conseller de Presidència,  
JOSÉ JOAQUIN RIPOLL SERRANO  
Annex I  
Bases de la convocatòria pública per al concurs de fotografia sobre la Declaració Universal de Drets Humans de les Nacions Unides.  
1. Objecte d'aquest concurs  
L'objecte d'aquesta convocatòria és propiciar el coneixement i la sensibilització sobre el respecte als drets continguts en la Declaració Universal de Drets Humans  
1.1. Les fotografies podran ser en blanc i negre o en color. La grandària de les fotografies serà de lliure elecció. No obstant això, hauran de presentar-se emmarcades amb una cartolina de 40 x 50 cm (passe-partout)  
1.2. Cada concursant pot presentar un màxim de sis fotografies.   
2. Participants  
La participació estarà oberta a qualsevol fotògraf.  
No podrà concórrer a aquesta convocatòria el personal que preste serveis retribuïts que depenguen de la Conselleria de Presidència, en aplicació de la normativa vigent sobre incompatibilitats.  
3. Premis  
S'estableix un primer premi de 500.000 pessetes i dos accèssit de 100.000 pessetes cadascun.  
4. Presentació dels treballs  
Els treballs es presentaran pel sistema de plica, és a dir, sense firma, amb un lema i amb un pseudònim en la part posterior que els identifique. S'adjuntarà un sobre tancat, amb una referència al mateix lema i pseudònim, en què constarà el nom, l'edat, l'adreça i el telèfon de l'artista. El nom de l'autor no figurarà en l'exterior del sobre ni sobre el treball. En cas contrari quedarà desqualificat, i es considerarà falta irreparable.  
5. Lloc i termini per a la presentació dels treballs  
Les pliques dirigides a la Conselleria de Presidència, Direcció General de Relacions Externes, junt amb les corresponents fotografies i sobre, segons s'especifica en la base 4, podran presentar-se al Registre General d'aquesta Conselleria, al Registre de les direccions territorials de Presidència, o als llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini per a la presentació dels treballs expira el dia 21 de novembre de 1998.  
Quan els treballs presentats no reunesquen els requisits exigits, procedirà l'esmena en els termes previstos en l'article 71 de la Llei de Règim Jurídic de les Administracions Públiques i del Procediment Administratiu Comú.  
6. Jurat  
A efectes de seleccionar les obres i dirimir els premis que s'estableixen en les presents bases, es constitueix un jurat compost pels membres del Comité Valencià per al Cinquantenari de la Declaració Universal de Drets Humans de les Nacions Unides.  
7. Actuacions del jurat  
El jurat, quant òrgan col·legiat, reflectirà en la pertinent acta totes les decisions que adopte relacionades amb el present concurs, i proposarà al conseller de Presidència el nom del guanyador i de la resta dels premiats.  
El jurat podrà declarar els premis deserts.  
8. Publicitat  
La resolució definitiva de l'atorgament dels premis correspon al conseller de Presidència i serà publicada en el Diari Oficial de la Generalitat Valenciana i en els mitjans de comunicació de major difusió a la Comunitat Valenciana, i serà notificada directament als premiats en aquest concurs, en el termini d'un mes a comptar des del 21 de novembre de 1998.  
La falta de resolució implicarà automàticament efectes desestimatoris.  
9. Drets sobre les fotografies premiades  
Els treballs originals premiats seran propietat de la Conselleria de Presidència, que serà titular de tots els drets que sobre l'obra tingueren els autors. La Conselleria de Presidència farà menció obligatòria del nom dels artistes en qualsevol tipus de reproducció, edició, etc. de les obres premiades.  
10. Exposició dels treballs  
Les fotografies presentades a aquest concurs podran ser objecte d'una exposició commemorativa del cinquantenari de la Declaració Universal de Drets Humans, que a aquest efecte siga organitzada per la Conselleria de Presidència.  
11. Devolució dels treballs no premiats  
Les fotografies no premiades podran ser arreplegades a la Conselleria de Presidència, Direcció General de Relacions Externes, en un període de tres mesos, a partir de la publicació de la resolució del concurs.  
12. Acceptació de les bases  
La participació en aquest concurs implica l'acceptació de totes les seues bases.  
Concurs Fotogràfic sobre la Declaració Universal dels Drets Humans de les Nacions Unides  
Dades del participant o representant autoritzat:  
Cognoms  
Nom   
NIF  
Adreça  
Localitat CP  
Província   
Telèfon  
Participa:  
\_\_\_\_ a títol individual  
\_\_\_\_ com a representant de l'associació, col·lectiu o institució  
Adreça de la institució:  
Persones que componen l'equip:  
Dades del treball que s'hi presenta:  
Títol  
Característiques del material  
Sol·licita: ser admés com a participant en el concurs fotogràfic sobre la Declaració Universal dels Drets Humans de les Nacions Unides, i amb aquesta finalitat adjunta el material i la documentació exigida en les bases de la convocatòria, i accepta aquestes totalment.  
Cedeix: a la Conselleria de Presidència el treball presentat, si aquest resulta premiat, i autoritza la citada Conselleria per temps il·limitat i en qualsevol àmbit territorial, per a l'exercici dels drets de reproducció, distribució, comunicació pública i modificació d'aquest.  
\_\_\_\_\_\_\_\_\_\_\_\_, \_\_\_\_ de \_\_\_\_\_\_\_\_\_\_ de 1998  
(firma)  
El senyor / la senyora   
Amb DNI  
Declara: que no hi ha cap tipus de problema per a l'exhibició i la reproducció de les imatges que apareixen en el treball titulat............................................ del qual és autor, i presenta a la convocatòria del Concurs Fotogràfic sobre la Declaració Universal dels Drets Humans de les Nacions Unides de la Conselleria de Presidència, i es compromet d'assumir qualsevol tipus de responsabilitat que per aquest motiu poguera derivar-se.  
I perquè així conste, firma aquest document.  
\_\_\_\_\_\_\_, \_\_\_\_\_ de \_\_\_\_\_ de 1998


Còpia Permalink ELI